שיחה:חיים גמליאל

message: חיים גמליאל ראוי בהחלט לערך בויקיפדיה וראויה ויקיפדיה שערך חשוב כמו חיים גמליאל יכתב בתוכה.
חיים היה יהודי ייחודי בקהילת התימנים שהתגוררה באסמרה בתקופת שלטון הבריטים.
הוא בין היחידים שסייע לגולי אסמרה במחנה המעצר סמבל.
חיים גמליאל סייע לבורחים מתוך אמונה בצדקת הדרך ומתוך ערכים ציוניים עמוקים.
חיים סייע בדמים מרובים תרתי משמע ף גם בכסף וגם לאחר שנידון ל15 חודשי מאסר על עזרתו לבורחים, נפטרה ביתו הצעירה- דרורה- שנולדה בזמן היותו בכלא בשל מחלה. 
מי שיקרא את ספריהם של יעקב מרידור ובנימין זרעוני יגלה את ההערצה ואת התודה שרוכשים לחיים גמליאל מחברי הספרים שנימנו על הבורחים להם הוא סייע באסמרה. 
replies: text: זו לא ממש הבהרת חשיבות אנציקלופדית. זה מראה שהיה אדם יקר ונפלא, ואיש חסד למופת; לא בהכרח בעל חשיבות אנציקלופדית. גוונא + שיחה + חידוש מהשרוול 18:15, 16 ביוני 2010 (IDT)
replies: text: :הקישורים לספרים שמתארים את פועלו זה ערך אנציקלופדי. מומלץ לעיין בהם ולראות גם את תמונותיו וגם כיצד מוסבר על ידי הכותבים חשיבות מפעלו כ"מוסד" יחידאי שסייע לבורחים ושינה את התמונה של הגלות לאסמרה
replies: text: ::אוקיי. קישרתי ל. אם תפרט יותר על המרכזיות שלו בתכנון ובביצוע של הבריחות הללו, זה יכול לעזור. אני-ואתה • שיחה 18:41, 16 ביוני 2010 (IDT)
replies: text: :::אני מרים את הכפפה: חיים גמליאל היה איש הקשר החיצוני של הבורחים עם העולם שמחוץ למחנה סמבל. כבר בבריחה הראשונה של בנימין זרעוני הוא החביא את הבורחים בביתו, קנה להם מפות ומצפנים. בבריחה השניה של אליהו לנקין, יעקב גורביץ, בנימין זרעוני ורחמים מזרחי הוא שכר להם חדר באזור מגורי המקומיים ומידי יום היה מביא להם מים ואוכל, זייף להם תעודות זהות על ת.ז של חמיו שבדיוק נפטר. חיים גמליאל סייע להם בקשר עם ראש הפשיסטים באסמרה על מנת לשכור להם ספינה שתבריח אותם מחוץ לגבול. חיים העביר לבורחים כלי עבודה לצורך חפירת המנהרות . וסייע להם להשיג את המכלית שבתוכה התחבאו וברחו. תיקצר היריעה אולם רבו העדויות הכתובות בספרים המקושרים המצביעים על מרכזיותו ועל כך שללא המוסד של האיש הבודד , הבריחות לא היו יכולות לצאת לפועל
replies: text: ::::האם זכה לאיזושהי הכרה ציבורית על פועלו (הנצחה רשמית וכדומה)? האם תוכל להביא ציטוט מאחד הספרים הללו (או ממקור אחר) המפאר את חלקו בפרשה? אני-ואתה • שיחה 22:23, 16 ביוני 2010 (IDT)
replies: text: :::::ביום השלושים לפטירתו, פורסם והופץ ע"י ברית יוצאי האצ"ל ביום השלושים לפטירתו, יום חיולו לאצ"ל :"חיים היה ידיד נאמן והקריב רבות למען כל העצורים והבורחים אשר בלעדי עזרתו ספק אם היו מתגברים על הקשיים הרבים" (פרקי חיים עמ' 13).
חיים קיבל את אות אסיר ציון. בעיתון מעריב י"ז בטבת תשנ"ה 20/12/94 מאת טולי פיקרש, כתב עיתים : "בתום ה30 למותו ערכו ותיקי האצ"ל ערב פיוט ומספד לזכרו במוזיאון האצ"ל בתל אביב. במהלך האירוע הוענקו לבני משפחתו ולאשתו חנה... אותות האצ"ל ו"עלה" וכן עיטור אסירי שלטון במנדט, לאחר שהוא צורף רישמית -לאחר מותו- לשירות האירגון".

text: :::::ציטוט נוסף מספרו של יעקב מרידור "ארוכה הדרך לחירות(עמ' 331):"הוכנסתי לאותו אגףשבו היו כל הבחורים שלנו , לרבות שלמה ורחמים. גם חיים גמליאל שנחשד בתיווך ביננו לבין המבריח ז'ארדינו... שמחתי להכיר את גמליאל והודיתי לו על הקורבן הגדול שהקריב בהגישו עזרה לרחמים וליתר הבורחים. הוא מצידו השתדל למעט ככל האפשר בחשיבות הדברים שהוא עשה, ולעומת זאת העלה על נס את מעשינו אנו ואת מלחמת הארגון בארץ".
replies: text: ::::::בדברי ההספד של יעקב מרידור (פרקי חיים עמוד 153 ):"כל בריחה ובריחה באסמרה התבצעה והתנקזה דרכו בצורה זו או אחרת".
replies: text: ::::::: בדברי ההספד של בנימין זרעוני (פרקי חיים עמוד 151):"כל הבריחות הבאות התרחשו סביב חיים גמליאל שהיה מרכז המבצע כולו, והיה מוכן ומסור לדבר הזה".
ברור שאדם שעשה כ"כ הרבה פעילות יש חשיבות אנציקלופדית צפניה - שיחה 15:57, 20 ביוני 2010 (IDT)

text: לדעתי, יש כאן את כל מרכיבי החשיבות הנדרשים: פעילות של האיש (סייע לבורחים), הישגים והכרה ציבורית (נכלא, קיבל את אות האצ"ל וכתבו עליו בספרים). Ovedc • שיחה • אמצו ערך יתום!  08:57, 21 ביוני 2010 (IDT)
replies: text: :לדעתי ההכרה הציבורית שאתה מתאר רחוקה מהמינימום המקובל כאן. נרו יאיר • שיחה • ט' בתמוז ה'תש"ע • 19:06, 21 ביוני 2010 (IDT)
replies: text: ::לדעתי אתה טועה ומדובר בהכרה ובחשיבות ציבורית גדולה על המקובל כאן, אם נושא הבריחות נחשב לאחד הצירים המרכזיים של המאבק בשלטון הבריטי בימי המנדט, וגמליאל הוגדר על ידי ראשי הגולים והמחתרות כציר המרכזי בבריחות או כמרכז המבצע כולו, אזי ההכרה שלו שבאה לידי ביטוי בספרים הרבים ובאותות שקיבל מעידה על החשיבות הרבה שרכשו לאיש צנוע זה.alonfarb
replies: text: :::לצערי, אני סבור שגמליאל אינו עובר את רף החשיבות האנציקלופדית. Ovedc הוא הוויקיפד בעל זכות ההצבעה היחיד שנימק כאן חשיבות. פניתי אליו בדף שיחתו כדי שיבהיר האם הוא עומד איתן בהבהרת החשיבות או מסכים למחיקת הערך. נמתין לקבלת עמדתו. Lostam - שיחה 23:45, 22 ביוני 2010 (IDT)
replies: text: ::::לצערי, טענת פה טענה שאינה מנומקת, קצת משונה להגיד שאין כאן חשיבות אנציקלופדית ללא התייחסות לכלל המרכיבים המנומקים שנכתבו לעי"ל. זה לא רציני ככה לא כותבים ביקורת בשום תחום!  alonfarb

text: :בצער רב, ותוך התחשבות בקהילה (אין ברצוני להטריחה בהצבעת מחיקה), אני מסכים למחיקת הערך. למרות שאני עדיין חושב שחיים גמליאל תרם להקמת המדינה (נכלא באשמת עזרה לבורחי אריתריאה), קיבל הכרה על פעולותיו (אות האצ"ל ועיטור אסורי שלטון המנדט) ואף נכתב עליו בספרים, לא נמצא ויקיפד נוסף בעל זכות הצבעה שחושב כמוני, כנדרש בנוהל (אם כי, מעיון בדבריו של אני-ואתה למעלה, נדמה לי שכל שאלותיו נענו ושהוא כתב בתקציר שהוא כן רואה סוג של חשיבות, כמו צפניה וalonfarb שכנראה אין להם זכות הצבעה). Ovedc • שיחה • אמצו ערך יתום!  07:17, 23 ביוני 2010 (IDT)
replies: text: ::בוקר טוב. לצפניה ולאלון אכן אין זכות הצבעה, מה גם שאלון הוא ככל הנראה זה שכתב את הערך בטרם נרשם. אני ואתה כתב באחד התקצירים משפט סתמי ולא מנומק "סוג של הבהרת חשיבות", ובכל מקרה הבהרת חשיבות מנומקת מקומה בדף השיחה ולא בתקצירי העריכה. עובד, גם אני מחשיב עצמי למכלילן ופעמים רבות אני מסכים איתך לגבי החשיבות, אך לצערי זה לא המקרה. ההכרה הציבורית של גמליאל כמעט ואינה קיימת. אני מודה לך על הסרת התנגדותך למחיקה. Lostam - שיחה 07:43, 23 ביוני 2010 (IDT)
replies: text: :::לאחר קריאת הערך השתכנעתי שחלקו בבריחות ממחנות המעצר מקנה לו חשיבות. גם צירופו לשורות האצ"ל לאחר מותו מלמד על חשיבותו וייחודו. לדעתי ראוי להשאיר את הערך. את מרבית הספרים המופיעים בסעיף "לקריאה נוספת" יש למקד - לציין את מספרי העמודים שבהם יש התייחסות לגמליאל (ואולי להפוך להערות שוליים). דוד שי - שיחה 08:09, 23 ביוני 2010 (IDT)
replies: text: ::::לפי הערך נראה שיש לו חשיבות אריה ה. - שיחה 09:11, 23 ביוני 2010 (IDT)
replies: text: :::::עכשיו באים? :) לאור הערותיהם של דוד ואריה אני מסיר את התבנית. Lostam - שיחה 09:14, 23 ביוני 2010 (IDT)
thread_title: חשיבות

message: הערך חיים גמליאל עבר עריכה שמתאימה לפורמט של ויקיפדיה. 
replies: text: ערכתי עוד טיפה, והסרתי את התבנית. גוונא + שיחה + חידוש מהשרוול 18:15, 16 ביוני 2010 (IDT)

text: תודה על הסיוע בעריכה
replies: text: :ב"לקריאה נוספת" חסר מידע על שמות המו"ל. וגם, כדאי להוסיף קישורים חיצוניים רלוונטיים. ‏Yonidebest Ω Talk‏ 00:59, 17 ביוני 2010 (IDT)
replies: text: :: הוספתי את שמות המו"לים.
thread_title:  עריכה